Guy Louis Debord (28 Desember 1931 – 30 November 1994) was 'n Franse Marxistiese teoretikus, filosoof, filmmaker, lid van die Letteriste Internationale, stigter van 'n letterist faksie, en stigterslid van die Situasioniste Internationale (SI). Hy was ook vir 'n kort tydperk 'n lid van Socialisme ou Barbarie. Guy Debord (ook bekend as "Debord Guy") is in 1931 in Parys gebore. Debord se pa, Martial, was 'n apteker wat weens siekte gesterf het toe Debord nog jonk was. Debord se ma, Paulette Rossi, het Guy gestuur om saam met sy ouma by haar familie-villa in Italië te bly. Tydens die Tweede Wêreldoorlog het die Rossis die villa verlaat en van dorp tot dorp begin reis. As gevolg daarvan het Debord hoërskool in Cannes bygewoon, waar hy sy belangstelling in rolprent begin het. As 'n jong man het Debord die Franse oorlog in Algerië aktief teengestaan en het in Parys betoogings daarteen meegemaak. Debord het regte aan die Universiteit van Parys gestudeer, maar het sy universiteitsopleiding nie voltooi nie.